मैं प्रातः जल्दी उठ गया लेकिन मुझे फिर से नींद आ गई और फिर मैं बहुत देर से उठा। नीचे आने पर मैंने पाया कि शिंगणे, उनकी पत्नी और दरवेश साहेब को घर जाने की अनुमति मिल चुकी थी। इसीलिए शिंगणे बंबई और दरवेश साहेब कल्याण चले गए थे। प्रत्यक्षतः दरवेश साहेब आध्यात्मिक रूप से बहुत उन्नत हैं, क्योंकि साईं महाराज, जहां दीवार टूटी हुई है वहां तक उन्हें विदा करने आए। मुझे उनकी कमी बहुत महसूस हो रही है क्योंकि हम लोगों के बीच लम्बी बातचीत होती थी।